text: Holder øje med overvægtige småbørn
  23 maj 2013 kl. 15.56
  Sønderborg Kommune har holdt øje med 26 familier i de sidste to-tre år. Målet er at forebygge, at børnene bliver overvægtige.
  Kommunen holder øje med, hvad familierne putter i munden, og hvor meget de sover - og bevæger sig.
  Udfordringen med kraftig børn er ikke kun aktuel i Sønderborg. De har bare valgt at prøve at gøre noget ved det.
  De overvægtige småbørn skal opdages tidligt. Familierne skal besøges og vejledes - og alle voksne omkring barnet skal arbejde sammen.
  Det virker, viser de første erfaringer.
  TV SYD sætter fokus på projektet i Sønderborg i TV SYD kl. 19:30.
  